wannaphong/clean_thaiwikipedia huggingface dataset:
# ทวิตช์
ทวิตช์  เป็นบริการสตรีมวิดีโอของอเมริกา ดำเนินงานโดยทวิตช์อินเตอร์แอกทีฟ บริษัทในสังกัด แอมะซอน.คอม บริการนี้ริเริ่มเมื่อเดือนมิถุนายน พ.ศ. 2554 โดยแยกตัวออกมาจาก จัสติน.ทีวี และมุ่งเน้นการสตรีมวิดีโอเกม ซึ่งรวมถึงการแข่งขันอีสปอร์ต นอกเหนือไปจากการออกอากาศดนตรี เนื้อหาเชิงสร้างสรรค์ และการสตรีมเกี่ยวกับชีวิตจริง เนื้อหาในเว็บไซต์สามารถดูได้ทั้งแบบสดหรือผ่านวิดีโอตามคำขอ

ทวิตช์ได้รับความนิยมมากกว่า จัสติน.ทีวี และในเดือนตุลาคม พ.ศ. 2556 ทวิตช์มีผู้ชมไม่ซ้ำหน้า 45 ล้านคน ในเดือนกุมภาพันธ์ พ.ศ. 2557 ทวิตช์เป็นเว็บไซต์ที่มีปริมาณการจราจรทางอินเทอร์เน็ตสูงสุดเป็นอันดับสี่ในสหรัฐ ขณะเดียวกัน บริษัทแม่ของ จัสติน.ทีวี ได้รับการปรับภาพลักษณ์ใหม่เป็น ทวิตช์อินเตอร์แอกทีฟ และปิด จัสติน.ทีวี ลงในเดือนสิงหาคม พ.ศ. 2557 ในเดือนนั้น แอมะซอนได้ซื้อกิจการของทวิตช์ไปในราคา 970 ล้านดอลลาร์สหรัฐ ซึ่งต่อมานำไปสู่การนำการผนึกกำลังกับบริการสมัครสมาชิกของบริการแอมะซอนไพร์ม และใน พ.ศ. 2559 ทวิตช์ก็ได้มาซึ่งกิจการของเคิร์ซ ผู้ให้บริการชุมชนวิดีโอเกมออนไลน์ และได้ริเริ่มวิธีการซื้อเกมผ่านลิงก์บนสตรีมพร้อมกับโปรแกรมที่ช่วยให้สตรีมเมอร์ได้รับค่านายหน้าจากการขายเกมที่ตนเล่น

ภายในปี พ.ศ. 2558 ทวิตช์มีผู้เข้าชมมากกว่า 100 ล้านคนต่อเดือน ในปี พ.ศ. 2560 ทวิตช์ยังคงครองตำแหน่งผู้ให้บริการชั้นนำสำหรับการสตรีมวิดีโอเกมในสหรัฐ และได้กำไรมากกว่ายูทูบเกมมิง ณ เดือนกุมภาพันธ์ พ.ศ. 2563 มีผู้สตรีม 3 ล้านคนต่อเดือน มีผู้ใช้ที่ใช้งาน 15 ล้านคนต่อวัน โดยมีผู้ใช้พร้อมกันโดยเฉลี่ย 1.4 ล้านคน ในเดือนพฤษภาคม พ.ศ. 2561 ทวิตช์มีช่องพันธมิตรมากกว่า 27,000 ช่อง
# ริชาร์ด พิทท์แมน
ริชาร์ด พิทท์แมน (อังกฤษ : Richard Pittman) นักมวยสากลชาวหมู่เกาะคุก

เกียรติประวัติ
มวยสากลสมัครเล่น
ทีมชาติหมู่เกาะคุก กีฬาเครือจักรภพ 1978 กับ 1990 และโอลิมปิกฤดูร้อน 1988 รุ่นเฟเธอร์เวท
มวยสากลอาชีพ
แชมป์ประเทศนิวซีแลนด์รุ่นจูเนียร์ไลท์เวท
ชิง, 17 กรกฎาคม 2535 ชนะทีเคโอ เจฟ สมิธ  ยก 10 ที่เวลลิงตัน, ประเทศนิวซีแลนด์
แชมป์ประเทศนิวซีแลนด์รุ่นไลท์เวท
ชิง, 30 มิถุนายน 2543 ชนะน็อก  ยก 7 ที่ไครสต์เชิร์ช, ประเทศนิวซีแลนด์
เคยชิงแชมป์ต่อไปนี้แต่ไม่สำเร็จ
ชิงแชมป์ประเทศนิวซีแลนด์รุ่นไลท์เวท, 1 กันยายน 2537 แพ้ทีเคโอ คลินตัน ซิมมอนส์  ยก 9 ที่ออกแลนด์, ประเทศนิวซีแลนด์
ชิงแชมป์ PABA รุ่นซูเปอร์เฟเธอร์เวท, 26 กันยายน 2542 แพ้น็อก ยอดสนั่น 3เคแบตเตอรี่  ยก 1 ที่กรุงเทพมหานคร, ประเทศไทย
ชิงแชมป์ประเทศนิวซีแลนด์รุ่นไลท์เวท, 13 พฤษภาคม 2543 แพ้คะแนน ปีเตอร์ วอร์เรน  ที่ไครสต์เชิร์ช ประเทศนิวซีแลนด์
# โรงพยาบาลกาย
โรงพยาบาลกาย  เป็นโรงพยาบาลเอนเอชเอสใสโบโรออฟซัตเติร์กในลอนดอนกลาง เป็นส่วนหนึ่งของทรัสต์มูลนิธิเอ็นเอสเอชกายและเซนท์ธอมัส และเป็นหนึ่งในคิงส์เฮลธ์พาร์ทเนอส์ ซึ่งเป็นศูนย์การศึกษาด้านวิทยาศาสตร์สุขภาพ โรงพยาบาลกายเป็นโรงพยาบาลสอนประจำวิทยาลัยแพทยศาสตร์ศึกษา คิงส์คอลเลจลอนดอน ร่วมกับโรงพยาบาลเซนท์ธอมัส และ โรงพยาบาลคิงส์คอลเลจ

ปีกทาวเวอร์ (Tower Wing) หรือชื่อเดิม ตึกกาย (Guy's Tower) เคยเป็นอาคารโรงพยาบาลที่สูงที่สุดในโลกเมื่อสร้างเสร็จ ด้วยความสูง  และจำนวนชั้น 34 ชั้น ก่อนจะถูกล้มตำแหน่งโดยเดอะเบแลร์ในนครนิวยอร์กเมื่อปี 1988 ในปัจจุบันยังคงเป็นหนึ่งในอาคารที่สูงที่สุดในลอนดอน และในปี 2019 เป็นอาคารโรงพยาบาลที่สูงที่สุดเป็นอันดับห้าชองโลก

โรงพยาบาลก่อตั้งขึ้นในปี 1721 โดยเศรษฐีใจบุญ ธอมัส กาย ผู้ร่ำรวยจากการตีพิมพ์คัมภีร์ไบเบิล โดยแรกเริ่มตั้งใจให้เป็นที่รักษาคนไข้ที่ "รักษาไม่ได้แล้ว" ที่ถูกนำออกจากโรงพยาบาลเซนท์ธอมัส
# น้ำพุ (ดูว์ช็อง)
น้ำพุ  คือประติมากรรมเรดีเมดโดยมาร์แซล ดูว์ช็อง ในปี ค.ศ. 1917 ประกอบด้วยโถปัสสาวะกระเบื้องเคลือบที่ลงลายมือชื่อ "R. Mutt" ในเดือนเมษายน ค.ศ. 1917 ดูว์ช็องเลือกสุขภัณฑ์ธรรมดาชิ้นนี้ส่งเข้าแสดงในนิทรรศการของสมาคมศิลปินอิสระในนิทรรศการปฐมฤกษ์ของสมาคมซึ่งจะจัดขึ้นที่แกรนด์เซ็นทรัลแพลิสในนครนิวยอร์ก ในการแสดงผลงานของดูว์ช็องนั้น การจัดวางทิศทางของโถปัสสาวะไม่ตรงกับการจัดวางตามปกติGavin Parkinson, The Duchamp Book: Tate Essential Artists Series, Harry N. Abrams, 2008, p. 61, Dalia Judovitz, Unpacking Duchamp: Art in Transit, University of California Press, 1998, pp. 124, 133,  ผลงาน น้ำพุ ของเขาไม่ได้ถูกคณะกรรมการปฏิเสธ เนื่องจากสมาคมตั้งกฎไว้ว่าจะรับผลงานทั้งหมดมาจัดแสดงตราบใดก็ตามที่ศิลปินจ่ายค่าธรรมเนียม แต่กระนั้นก็ไม่ปรากฏว่ามีการนำ น้ำพุ ไปติดตั้งไว้ในพื้นที่จัดแสดงของนิทรรศการCabanne, P., & Duchamp, M. (1971). Dialogues with Marcel Duchamp  ผลงานชิ้นดั้งเดิมนั้นได้รับการบันทึกภาพในสตูดิโอของอัลเฟรด สตีกลิตซ์ และได้สูญหายไป

นักประวัติศาสตร์ศิลป์และนักทฤษฎีศิลปะสายอาว็อง-การ์ดถือกันว่าผลงานชิ้นนี้เป็นผลงานเด่นชิ้นเอกผลงานหนึ่งของศิลปะในคริสต์ศตวรรษที่ 20 ในคริสต์ทศวรรษ 1950 และ 1960 ดูว์ช็องได้สั่งผลิตรูปถอดแบบ (replica) ของ น้ำพุ รวม 16 ชิ้น นักวิชาการบางส่วนเสนอว่าผลงานชิ้นดั้งเดิมนั้นเป็นของศิลปินสตรีนิรนามคนหนึ่งที่มอบให้กับดูว์ช็องในฐานะเพื่อน แต่นักประวัติศาสตร์ส่วนใหญ่เชื่อว่าเป็นผลงานของดูว์ช็องทั้งหมด
# ปุยปุย มอลก้า
ปุยปุย มอลก้า  เป็นซีรีส์อนิเมะสั้นญี่ปุ่นที่สร้างโดยการถ่ายสตอปโมชัน ผลิตโดยสตูดิโอ Shin-Ei Animation และ Japan Green Hearts โดยความร่วมมือกับ Bandai Namco Entertainment อนิเมะกำกับและเขียนบทโดยโทโมกิ มิซาโตะ โดยมิซาโตะและทีมงานใน Japan Green Hearts ผู้เป็นออกแบบตัวละครและโมเดล โชตะ โควัตสึรับผิดชอบดนตรีประกอบ เริ่มออกอากาศในประเทศญี่ปุ่นทางช่อง TV Tokyo ในรายการวาไรตีสำหรับเด็ก Kinder TV เมื่อวันที่ 5 มกราคม พ.ศ. 2564 ชื่อเรื่องของอนิเมะเป็นการเล่นคำของคำว่า molmot  และ car (รถยนต์) ซึ่งบ่งบอกของลักษณะตัวละครในเรื่อง

ฤดูกาลที่สองชื่อเรื่องว่า ปุยปุย มอลก้า ไดร์ฟวิ่ง สคูล  ออกอากาศตั้งแต่เดือนตุลาคมถึงธันวาคม พ.ศ. 2565
# แลมดา
แลมดา (lamda) อาจหมายถึง

 แลมบ์ดา - อักษรกรีก
 LaMDA - แบบจำลองภาษา
# วัดอุทยาราม (จังหวัดสมุทรสาคร)
วัดอุทยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเจ็ดริ้ว อำเภอบ้านแพ้ว จังหวัดสมุทรสาคร มีเนื้อที่ 23 ไร่ 92 ตารางวา

วัดอุทยารามตั้งเมื่อ พ.ศ. 2530 ผู้ดำเนินการก่อสร้างวัดคือ นายสำราญและนายสวัสดิ์ ได้ชักชวนราษฎรที่มีจิตศรัทธาร่วมกันบริจาคทรัพย์สร้างเสนาสนะ โดยเริ่มสร้างจากที่พักสงฆ์และศาลาบำเพ็ญกุศล ผู้บริจาคที่ดินให้สร้างวัดคือ นางแดง เรียงแหลม ได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 เขตวิสุงคามสีมา กว้าง 20 เมตร ยาว 37 เมตร ด้านการศึกษา ทางวัด มีโรงเรียนพระปริยัติธรรมแผนกธรรม

อาคารเสนาสนะได้แก่ อุโบสถ กว้าง 20 เมตร ยาว 37 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ศิลปะสมัยสุโขทัย ขนาดหน้าตักกว้าง 102 นิ้ว ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2530 เป็นอาคารไม้ หอสวดมนต์ กว้าง 11 เมตร ยาว 21 เมตร สร้างเมื่อ พ.ศ. 2530 กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 1 หลัง และตึก 1 หลัง วิหาร กว้าง 8 เมตร ยาว 19 เมตร เป็นอาคารไม้ สร้างเมื่อ พ.ศ. 2529 ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2529 เป็นอาคารไม้ และเจดีย์ที่มีลักษณะคล้ายเจดีย์ชเวดากอง 1 องค์
# เอเอฟซีแชมเปียนส์ลีก 2021 รอบแบ่งกลุ่ม
รอบแบ่งกลุ่ม ของการแข่งขันเอเอฟซีแชมเปียนส์ลีก 2021 จะลงเล่นตั้งแต่วันที่ 14 เมษายน ถึง 7 พฤษภาคม 2564. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2021.

การจับสลาก

การจับสลากสำหรับรอบแบ่งกลุ่มจะจัดขึ้นในวันที่ 27 มกราคม พ.ศ. 2564, 16:30 MYT (UTC+8),ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 40 ทีมได้ถูกจับสลากอยู่ในสิบกลุ่มจากสี่ทีม: แต่ละห้ากลุ่มในโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ). สำหรับแต่ละโซน, ทีมที่เป็นทีมวางที่อยู่ในสี่โถและถูกจับสลากอยู่ในตำแหน่งที่สัมพันธ์กันภายในแต่ละกลุ่ม, ขึ้นอยู่กับพวกเขา การจัดอันดับสมาคม และทีมวางของพวกเขานอกเหนือจากสมาคมของพวกเขา, โดยคำนึงถึงความสมดุลทางเทคนิคระหว่างกลุ่มต่างๆ. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.

โซนกลุ่มโถ 1โถ 2โถ 3โถ 4เอ–อี อัดดุฮัยล์ อัลนัศร์ ปัคห์ตากอร์ อัชชัรเฏาะฮ์ อัลฮิลาล แทรกเตอร์ อัลเวห์ดัต เอจีเอ็มเค เพร์สโพลีส ชะบาบอัลอะฮ์ลี โกอา อัล-ควูวา อัล-จาวียา ชาร์จาห์ อัรรอยยาน อิสติคลอล ฟูลัด อัสซัดด์ อัลอะฮ์ลี เอสเตกลาล อัล-วาห์ดาเอฟ–เจ โพฮัง สตีลเลอส์ (เจียงซู) กัมบะ โอซากะ ยูไนเต็ดซิตี แทกู เอฟซี (ซิดนีย์ เอฟซี) คาวาซากิ ฟรอนตาเล อุลซันฮุนได คิตฉี คายา–อิลอยโล ช็อนบุกฮุนไดมอเตอส์ การท่าเรือ วิเอตเตล เซเรซโซ โอซากะ บีจี ปทุม ยูไนเต็ด เป่ย์จิงกั๋วอัน (กว่างโจว) โจโฮร์ดารุลตักซิม ราชบุรี มิตรผล กว่างโจว (ชานตงไท่ชาน) นาโงยะ แกรมปัส ทัมปิเนสโรเวอร์ เชียงราย ยูไนเต็ด

ตารางการแข่งขัน
ตารางการแข่งขันของแต่ละแมตช์เดย์ .

นัดที่วันที่แมตช์โซนตะวันตกโซนตะวันออกแมตช์เดย์ 114–15 เมษายน 256422-26 มิถุนายน 2564ทีม 1 vs. ทีม 4, ทีม 3 vs. ทีม 2แมตช์เดย์ 217–18 เมษายน 256425-29 มิถุนายน 2564ทีม 4 vs. ทีม 3, ทีม 2 vs. ทีม 1แมตช์เดย์ 320–21 เมษายน 256428, 30 มิถุนายน – 2 กรกฎาคม 2564  ทีม 4 vs. ทีม 2, ทีม 1 vs. ทีม 3แมตช์เดย์ 423–24 เมษายน 25641, 3–5 กรกฎาคม 2564ทีม 2 vs. ทีม 4, ทีม 3 vs. ทีม 1แมตช์เดย์ 526–27 เมษายน 25644, 6–8 กรกฎาคม 2564ทีม 4 vs. ทีม 1, ทีม 2 vs. ทีม 3แมตช์เดย์ 629–30 เมษายน 25647, 9–11 กรกฎาคม 2564ทีม 1 vs. ทีม 2, ทีม 3 vs. ทีม 4

สถานที่จัดแข่งขันสนามกลาง
เมื่อวันที่ 11 มีนาคม 2564, เอเอฟซี ยืนยันเจ้าภาพสำหรับรอบแบ่งกลุ่ม, ยกเว้นสำหรับกลุ่ม เอช และ ไอ ซึ่งเจ้าภาพจะถูกตัดสินในภายหลัง.
กลุ่ม A และ D: รียาด, ประเทศซาอุดิอาระเบีย
กลุ่ม B: ชัรญะฮ์, ประเทศสหรัฐอาหรับเอมิเรตส์
กลุ่ม C: ญิดดะฮ์, ประเทศซาอุดีอาระเบีย
กลุ่ม E: Margao, ประเทศอินเดีย
กลุ่ม F : ปทุมธานี, ประเทศไทย
กลุ่ม G : กรุงเทพมหานคร, ประเทศไทย
กลุ่ม H และ I: ทาชเคนต์, ประเทศอุซเบกิสถาน
กลุ่ม J: บุรีรัมย์, ประเทศไทย

กลุ่ม
กลุ่ม A

}}

กลุ่ม B

กลุ่ม C

กลุ่ม D

กลุ่ม E

กลุ่ม F

กลุ่ม G

กลุ่ม H

กลุ่ม I

กลุ่ม J

ตารางคะแนนของทีมรองชนะเลิศ
โซนตะวันตก

โซนตะวันออก

หมายเหตุ
# วัดบางนางจีนกลาง
วัดบางนางจีนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม

วัดบางนางจีนกลางสร้างในสมัยอยุธยา ไม่ทราบใครเป็นผู้สร้าง แต่มีอายุไม่น้อยกว่า 400 ปี ดังปรากฏหลักฐานที่บันทึกว่า สมเด็จพระมหาจักรพรรดิเคยเสด็จพระราชดำเนินมาพระราชทานผ้าพระกฐิน ทางเดินเสด็จไปวัดอยู่ที่ต้นโพธิ์คู่ข้างวิหารวัดแม่น้ำซึ่งปัจจุบันนี้ได้ตายไปแล้วเหลือแต่ต้นมะขามใหญ่ และยังมีหีบทองลายรดน้ำซึ่งสมเด็จพระมหาจักรพรรดิทรงพระราชทานใส่อัฐิของเจ้าคุณเฒ่า อดีตเจ้าอาวาสของวัดนี้ยังคงปรากฏอยู่ ขณะที่อีกข้อมูลหนึ่ง ระบุว่าวัดสร้างในสมัยกรุงศรีอยุธยาตอนปลาย ผู้สร้างเป็นชาวจีน ซึ่งเป็นทหารที่สมเด็จพระเจ้าตากสินเกณฑ์ให้มารักษาค่ายบางกุ้ง

อุโบสถอาคารรูปทรงสี่เหลี่ยมผืนผ้าก่ออิฐถือปูนหลังคาเครื่องไม้มุงกระเบื้องดินเผามีชายคาปีกนกโดยรอบ ภายในประดิษฐานพระประธานซึ่งเป็นพระเก่าแก่ปั้นด้วยปูน ปางมารวิชัย หน้าตักกว้าง 1.75 เมตร สูง 2.07 เมตร งดงามแบบสุโขทัยและพระพุทธรูปองค์เล็ก ๆ อีกหลายองค์ เจดีย์ก่ออิฐถือปูนย่อมุมไม้ยี่สิบ ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังขนาดเล็กมีบัวรองรับปากระฆัง ส่วนยอดตั้งแต่ชุดบัวคลุ่มเถาถึงปล้องไฉนชำรุด โบราณวัตถุอื่น ๆ ได้แก่ ธรรมาสน์ปาฎิโมกข์พระบาทสมเด็จพระพุทธยอดฟ้าจุฬาโลกทรงพระราชทาน 1 ธรรมาสน์ ตู้ไส่พระไตรปิฎกของเก่าสมัยอยุธยา ฝีมือประณีตงดงามมากจำนวนหลายหลัง และหีบทองไส่อัฐิของเจ้าคุณเฒ่า ขนาดเล็กลวดลายงดงามมาก นอกจากนี้ในสมัยพระบาทสมเด็จพระจอมเกล้าเจ้าอยู่หัวได้ทรงปลูกต้นโพธิ์ไว้ 2 ต้นหน้าวัดบางนางจีนกลางในคราวเสด็จมาทอดกฐินด้วย ปัจจุบันเหลือเพียงต้นเดียว
# ทีเอฟเอ็น
ที1419 (; ย่อมาจาก "Teen 1419") เป็นกลุ่มบอยแบนด์สัญชาติเกาหลีใต้-ญี่ปุ่น ที่ก่อตั้งขึ้นในปี พ.ศ. 2564 ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 9 คน ประกอบด้วย โนอา, ซีอัน, เควิน, กอนอู, เลโอ, ออน, เซโร่, ไคริ และ คิโอ ที1419 เปิดตัวเมื่อวันที่ 11 มกราคม พ.ศ. 2564 ด้วยซิงเกิ้ล Before Sunrise Part 1

 สมาชิก 
ดัดแปลงมาจากประวัติใน Naver และเว็บไซต์

 โนอา (노아)
 ซีอัน (시안)
 เควิน (케빈)
 กอนอู (건우)
 เลโอ (레오)
 ออน (온)
 เซโร่ (제로)
 ไคริ (카이리)
 คิโอ (키오)
# วัดไก่เตี้ย (จังหวัดปทุมธานี)
วัดไก่เตี้ย เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านลุ่ม ตำบลกระแชง อำเภอสามโคก จังหวัดปทุมธานี แม่น้ำเจ้าพระยาตรงหน้าวัดนี้เป็นจุดเริ่มขุดคลองลัดเตร็ดใหญ่ลัดแม่น้ำเจ้าพระยา (สายเดิม) มีเนื้อที่ตั้งวัด 14 ไร่ 1 งาน 21 ตารางวา

ประวัติ
วัดไก่เตี้ยสร้างขึ้นเมื่อใดไม่ปรากฏหลักฐาน แต่มีคำบอกเล่าว่า ระหว่างที่มีการขุดคลองลัดเตร็ดใหญ่ในสมัยอยุธยานั้นมีวัดไก่เตี้ยอยู่ก่อนแล้ว ข้อมูลจากกรมการศาสนาระบุว่าตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อวันที่ 1 เมษายน พ.ศ. 2115

เดิมวัดไก่เตี้ยมีชื่อว่า วัดดอนไก่เตี้ย เล่ากันว่า มีพระอรหันต์ไม่ทราบชื่อได้ออกธุดงค์มาถึงบริเวณที่ตั้งวัดนี้ เป็นป่าร่มรื่นและไม่ห่างไกลจากหมู่บ้านซึ่งมีชาวบ้านสัญจรไปมา ขณะที่ท่านพักแรมอยู่นั้นมีไก่เตี้ยสองตัวสีสันสวยงามมากปรากฏออกมาให้เห็นเป็นอัศจรรย์ ต่อมาพระเจ้าแผ่นดินในสมัยนั้นได้ทรงเป็นผู้อุปถัมภ์ยกขึ้นเป็นวัดหลวงและได้พระราชทานนามว่า "วัดดอนไก่เตี้ย" โดยถือเอาไก่สีสันสวยงามที่ปรากฏนั้นเป็นนิมิตหมาย แต่คำว่า "ดอน" หายไปเมื่อใดไม่ปรากฏ

เข้าใจกันว่าวัดไก่เตี้ยเป็นวัดหลวงในสมัยอยุธยา โดยสันนิษฐานจากการที่อุโบสถหลังเก่ามีประตูเข้าอุโบสถ 3 ทาง เฉพาะประตูกลางนั้นได้สร้างไว้อย่างวิจิตรพิสดาร เขียนเป็นรูปนารายณ์ลงรักปิดทอง เข้าใจว่าได้สร้างไว้สำหรับพระเจ้าแผ่นดินเสด็จผ่านเท่านั้น ส่วนประตูข้างทั้งสองบานนั้นสร้างไว้ให้ประชาชนใช้ แต่เดิมนั้นทางหลังอุโบสถยังมีอาคารพระฉายอีกหนึ่งหลัง ทางขึ้นพระฉายมีบันได 10 กว่าขั้น สร้างด้วยคอนกรีตขึ้นไปถึงข้างบน มียักษ์หิน 2 ตน สูงประมาณ 6 ศอก ยืนเฝ้าบันไดทั้งสองข้าง ภายในอุโบสถมีภาพจิตรกรรมฝาผนังเป็นรูปพระพุทธเจ้าประทับนั่งอยู่ใต้ต้นศรีมหาโพธิ์ ด้านข้างเป็นรูปสาวกข้างละ 10 กว่าองค์ ด้านบนของหลังคาสร้างไว้คล้ายยอดปราสาทมีซุ้มเล็ก ๆ หลายซุ้มแต่ละซุ้มเป็นรูปยักษ์รูปเทวดารูปพระนารายณ์ทุกซุ้ม ด้านหลังของอุโบสถมีพระพุทธรูปปางไสยาสน์ยาวประมาณ 10 วา หันพระเศียรไปทางทิศตะวันออก มีรูปสาวกปั้นด้วยปูนนั่งพนมมือตั้งแต่พระเศียรถึงปลายพระบาทประมาณ 25 องค์ และบัดนี้ได้พังสลายไปแล้ว

ในสมัยที่พระครูอรรถสุนทรดำรงตำแหน่งเจ้าอาวาสและเจ้าคณะตำบลสามโคก ท่านได้สร้างอุโบสถหลังใหม่ วิหารหลวงพ่อโสธร หอสวดมนต์ และกำแพงแก้วล้อมอุโบสถ และกุฏิ ต่อมาในสมัยพระครูสมุห์วิเชียร ท่านได้สร้างเจดีย์ขึ้นที่หน้าวัด สร้างกุฏิสงฆ์สองชั้น ศาลาท่าน้ำ และศาลาการเปรียญ

ปูชนียวัตถุ
พระประธานในอุโบสถและพระพุทธรูปอีก 1 องค์ มีหน้าตักกว้างประมาณ 4 ศอก ทำด้วยหินสีขาวทั้งสององค์ ปัจจุบันได้ลงรักปิดทอง เข้าใจว่าเป็นพระพุทธรูปสมัยอู่ทองตอนต้น พระพุทธรูปปางห้างสมุทร 1 องค์ สร้างด้วยไม้โพธิ์ สูงประมาณ 3 ศอก ประจำอยู่ช่องหน้าบันโบสถ์ หลวงพ่อพุทธโสธร รอยพระพุทธบาทจำลอง และพระอุ้มบาตร สูงประมาณ 3 ศอก ประดิษฐานอยู่ที่หอสวดมนต์ เป็นพระที่สร้างขึ้นในสมัยอยุธยา วัดยังมีใบเสมาศิลาทรายแดงสมัยอยุธยาและบุษบกธรรมาสน์
# ไซเฟอร์
สมาชิก 
ดัดแปลงมาจากประวัติใน Naver และเว็บไซต์

 ทัน (탄)
 ฮวี (휘)
 ฮยอนบิน (현빈) – หัวหน้าวง
 เคตะ (케이타)
 แทก (태그)
 โดฮวาน (도환)
 วอน (원)

 ผลงานเพลง 
 เอกซ์เทนเดดเพลย์ 
 ชื่อ รายละเอียด ตำแหน่งชาร์ตสูงสุด ยอดขายKOR  An Ggulyeo  วางจำหน่าย: 15 มีนาคม 2021
 สังกัด: อาร์.เอ.ไอ.เอ็น. คอมปะนี , กาเกา
 รูปแบบ: ซีดี, ดิจิทัลดาวน์โหลด 28 
 KOR: 16,475 "—" หมายถึง ไม่ติดชาร์ตหรือไม่ได้เผยแพร่ในภูมิภาคนั้น "N/A" หมายถึง ไม่มีชาร์ต

 ซิงเกิล 
 ชื่อ ปี ตำแหน่งสูงสุด อัลบั้มKOR "I Like You" (안꿀려) 2021 — An Ggulyeo "—" หมายถึง ซิงเกิลนั้นไม่ติดชาร์ตหรือไม่ได้เผยแพร่ในภูมิภาคนั้น
# วัดดอนสะแก
วัดดอนสะแก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส	

วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร

วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง
# วัดท่าเกวียน (จังหวัดนนทบุรี)
วัดท่าเกวียน เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านคูวังแดง ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 30 ไร่

ประวัติ
ในอดีต หลวงปู่เอี่ยม ปฐมนาม เจ้าอาวาสวัดสพานสูง ได้เดินทางไปโปรดญาติโยมทางบ้านระแหงและบ้านหน้าไม้ (ปัจจุบันอยู่ในอำเภอลาดหลุมแก้ว จังหวัดปทุมธานี) ระหว่างทางจะผ่านบริเวณท่าน้ำที่ซึ่งชาวบ้านนำเกวียนขนของมาขายพ่อค้าที่จอดรอซื้อริมคลองบ้านแหลม (ปัจจุบันคือคลองพระอุดม) เป็นประจำ บริเวณนั้นมีกกขนากและปรือขึ้นอยู่หนาแน่น และอยู่ห่างจากวัดสพานสูงพอสมควร ท่านได้สร้างศาลาเล็ก ๆ หลังหนึ่งเป็นที่พักและฉันเพล 

ต่อมานายทอง ใจเย็น, นายบุญยักษ์และนายบุญโต้ง ปานเฟื่อง, นายบุญปลูก เรืองฉาย, นายอ่อง, นายชุ่ม, นายพุฒ, นายแสน และนางน้อย ได้ร่วมกันสร้างกุฏิถวาย จากนั้นยังได้สร้างศาลาเล็ก ๆ มุงด้วยสังกะสีขึ้นอีกหลังหนึ่งสำหรับชาวบ้านที่มาทำบุญ ที่ดินที่ปลูกสร้างเป็นที่ของนายบุญยักษ์ประมาณ 18 ไร่ อยู่ใกล้กับที่ชุมนุมเกวียนสินค้าริมน้ำ ประชาชนจึงเรียกชื่อวัดว่า "วัดท่าเกวียน" มาจนถึงปัจจุบัน เจ้าอาวาสรูปที่ 3 ได้ขออนุญาตสร้างวัดอย่างเป็นทางการ หลังจากนั้นพระครูพุฒินนทคุณได้บูรณปฏิสังขรณ์สืบต่อมา วัดได้รับพระราชทานวิสุงคามสีมาเมื่อ พ.ศ. 2443

อาคารเสนาสนะ
บริเวณที่ตั้งวัดเป็นที่ราบลุ่มติดกับคลองพระอุดม ภายในวัดมีอาคารและเสนาสนะต่าง ๆ ดังนี้ อุโบสถ กว้าง 7 เมตร ยาว 18.50 เมตร ลักษณะทรงไทย หลังคาสามชั้น ก่อสร้างด้วยอิฐปูน มีช่อฟ้าใบระกา หลังคามุงกระเบื้องเคลือบ ภายในประดิษฐาน หลวงพ่อองค์ดำ เป็นพระพุทธรูปปางมารวิชัย หน้าตักกว้าง 40 นิ้ว ลักษณะศิลปะเชียงแสนตอนปลาย หอสวดมนต์ ศาลาการเปรียญซึ่งมีช่อฟ้าใบระกา และกุฏิสงฆ์ จำนวน 6 หลัง เป็นอาคารคอนกรีตและไม้ ทรงไทยและมนิลา หลังคามุงกระเบื้อง

รายนามเจ้าอาวาส
 พระอาจารย์ผล 
 พระอาจารย์สงวน 
 พระอธิการคง 
 พระอธิการเพชร 
 พระอธิการแก้ว 
 พระอธิการบุญชู 
 พระอธิการทองใบ 
 พระครูพุฒินนทคุณ (หลุย) 
 พระอธิการบุญยิ่ง สีลวิสุทโธ 
 พระครูใบฎีกา เตือน สญฺญจิตฺโต 
 พระอธิการอำนาจ ปิยธมฺโม
# Codonacanthus
Codonacanthus เป็นสกุลพืชดอกที่อยู่ในวงศ์เหงือกปลาหมอ

ถิ่นกำเนิดของมันคืออัสสัมจีนตอนใต้ญี่ปุ่น

สปีชีส์:
Codonacanthus pauciflorus 
Codonacanthus sanjappae 
Codonacanthus spicatus
# Codiocarpus
Codiocarpus เป็นสกุลพืชดอกที่อยู่ในวงศ์Stemonuraceae

ถิ่นกำเนิดของมันคือเอเชียเขตร้อน

สปีชีส์:

Codiocarpus andamanicus 
Codiocarpus merrittii
# วัดกล้วย (อำเภอเมืองนนทบุรี)
วัดกล้วย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี ปัจจุบันพระครูปลัด พิศิษฐศรณ์ มหิสฺสโร (พิศิษฐศรณ์ แสนเจริญ) ดำรงตำแหน่งเจ้าอาวาส

วัดกล้วยเดิมเป็นวัดร้างกลางสวนทึบ หากจะเดินทางเข้ามาต้องใช้วิธีเดินเท้าเท่านั้น ผู้อาวุโสในพื้นที่เล่าว่าบริเวณวัดในอดีตมีต้นกล้วยพันธุ์ต่าง ๆ ขึ้นอยู่เป็นจำนวนมาก และมีอยู่พันธุ์หนึ่งที่ออกผลขนาดเล็กแต่มีรสชาติหอมหวาน ชาวบ้านเห็นว่าวัดตั้งอยู่ในทำเลเช่นนั้นจึงพากันเรียกว่า "วัดกล้วย" ต่อมามีประชาชนเข้ามาบูรณะวัดตั้งแต่ พ.ศ. 2522 และทางราชการได้ตั้งเป็นวัดอีกครั้งเมื่อวันที่ 21 ตุลาคม พ.ศ. 2526 ด้านการศึกษา วัดมีศูนย์พระพุทธศาสนาวันอาทิตย์วัดกล้วย เปิดสอนครั้งแรกเมื่อ พ.ศ. 2552

วัดกล้วยมีปูชนียวัตถุที่สำคัญคือ หลวงปู่เขียว เป็นพระพุทธรูปหินทรายละเอียด เมื่อพิจารณาความเก่าแก่จากหินทรายนั้นสันนิษฐานกันว่าคงสร้างขึ้นในสมัยอยุธยาตอนปลาย ผู้อาวุโสเล่าว่าในสมัยที่วัดกล้วยเป็นวัดร้าง มีชาวบ้านทอดแหในแหล่งน้ำใกล้วัดแล้วพบชิ้นส่วนพระพุทธรูปกระจัดกระจายอยู่ในน้ำ จึงช่วยกันเก็บชิ้นส่วนเหล่านั้นขึ้นมาประกอบกันจนสมบูรณ์แล้วอัญเชิญไปประดิษฐานเป็นปูชนียวัตถุในวัดร้าง ชาวบ้านเห็นว่าตะไคร่น้ำจับองค์พระพุทธรูปเป็นสีเขียวจึงตั้งชื่อว่า "หลวงปู่เขียว" ต่อมามีเซียนพระเดินทางมาพบแล้วตัดเศียรพระไป เจ้าอาวาสรูปหนึ่งจึงคิดหาช่างมาต่อเศียร แต่แล้วก็มีชายคนหนึ่งเดินโซซัดโซเซมาอาสาปั้นเศียรพระถวาย
# Codonanthopsis
Gesneriaceae เป็นสกุลพืชดอกที่อยู่ในวงศ์ว่านไก่แดง

ถิ่นกำเนิดของมันคือเม็กซิโกตอนใต้ถึงอเมริกาเขตร้อน

สปีชีส์:

Codonanthopsis anisophylla 
Codonanthopsis calcarata 
Codonanthopsis caribaea 
Codonanthopsis chiricana 
Codonanthopsis corniculata 
Codonanthopsis crassifolia 
Codonanthopsis dissimulata 
Codonanthopsis elegans 
Codonanthopsis erubescens 
Codonanthopsis luteola 
Codonanthopsis macradenia 
Codonanthopsis uleana 
Codonanthopsis ulei
# Cochinchinochloa
Cochinchinochloa เป็นสกุลพืชดอกที่อยู่ในวงศ์หญ้า

ถิ่นกำเนิดของมันคือเวียดนาม

สปีชีส์:
 Cochinchinochloa braiana H.N.Nguyen & V.T.Tran
# Cnestis
Cnestis เป็นสกุลพืชดอกที่อยู่ในวงศ์ถอบแถบ

ถิ่นกำเนิดอยู่ในบริเวณเขตร้อนและแอฟริกาตอนใต้จนถึงเขตชีวภูมิศาสตร์ Malesia

สปีชีส์:

Cnestis bomiensis 
Cnestis corniculata 
Cnestis ferruginea 
Cnestis macrantha 
Cnestis macrophylla 
Cnestis mannii 
Cnestis mildbraedii 
Cnestis palala 
Cnestis polyphylla 
Cnestis racemosa 
Cnestis uncata 
Cnestis urens 
Cnestis yangambiensis
# Cnestidium
Cnestidium เป็นสกุลพืชดอกที่อยู่ในวงศ์ถอบแถบ

ถิ่นกำเนิดอยู่บริเวณประเทศเม็กซิโกถึงทวีปอเมริกาเขตร้อน

สปีชีส์:
Cnestidium bakerianum 
Cnestidium froesii 
Cnestidium guianense 
Cnestidium rufescens
# Clistax
Clistax เป็นสกุลพืชดอกที่อยู่ในวงศ์เหงือกปลาหมอ

ถิ่นกำเนิดของมันคือบราซิล

สปีชีส์:

Clistax bahiensis 
Clistax brasiliensis 
Clistax speciosus
# Clinacanthus
Clinacanthus เป็นสกุลพืชดอกที่อยู่ในวงศ์เหงือกปลาหมอ

ถิ่นกำเนิดของมันคือจีนตอนใต้ไปจนถึงตะวันตก เพศชาย

สปีชีส์:
Clinacanthus nutans 
Clinacanthus robinsoni 
Clinacanthus siamensis 
Clinacanthus spirei
# Cloiselia
Cloiselia เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือมาดากัสการ์

สปีชีส์:

Cloiselia carbonaria 
Cloiselia humbertii 
Cloiselia madagascariensis 
Cloiselia oleifolia
# อัลอัดวะฮ์
อัลอัดวะฮ์  เป็นหมู่บ้านในเขตผู้ว่าการอัชชัรกียะฮ์ ประเทศอียิปต์ ที่มีประชากรประมาณ 10,650 คน

บุคคลสำคัญ
มุฮัมมัด มุรซี, ประธานาธิบดีอียิปต์คนที่ 5
# อะเดอร์มาโทกลิเฟีย
อะเดอร์มาโทกลิเฟีย  เป็นโรคทางพันธุกรรมหายากมากที่หยุดการพัฒนาของลายนิ้วมือ มีครอบครัวห้ากลุ่มทั่วโลกที่มีโรคนี้

โรคนี้มีชื่อเล่นอย่างไม่เป็นทางการโดยศาสตราจารย์ปีเตอร์ อิติน (Professor Peter Itin) ว่า "โรคเข้าเมืองล่าช้า" (immigration delay disease) จากผู้ป่วยคนแรกที่มีปัญหาในการเข้าประเทศสหรัฐเพราะไม่มีลายนิ้วมือในการยืนยันตัวตน
# กวีนิม พลเสนา
กินิม พลเสนา (18 พฤศจิกายน ค.ศ. 1915 – 1 เมษายน ค.ศ. 1963) เป็นรัฐมนตรีฝ่ายซ้ายและรัฐมนตรีกระทรวงการต่างประเทศแห่งราชอาณาจักรลาวใน ค.ศ. 1962 ถึง 1963 ภายใต้นายกรัฐมนตรีเจ้าสุวรรณภูมา

ประวัติ
ช่วงต้น
กินิม พลเสนาเกิดในวันที่ 18 พฤศจิกายน ค.ศ. 1915 ที่ปากเซ, แขวงจำปาศักดิ์ จากพ่อค้าชาวจีนกับแม่ชาวลาวStieglitz (1990), p. 75 ตอนวัยรุ่น กินิมอาศัยอยู่ในบ้านของเจ้าสุวรรณภูมา และรับเลี้ยงเป็นบุตรบุญธรรม ด้วยการช่วยเหลือของเจ้าสุวรรณภูมา กินิมได้ยศชั้นสูงในรัฐบาลหลายตำแหน่ง โดยเฉพาะฐานะเจ้าหน้าที่อำเภอปากเซใน ค.ศ. 1949 ถึง 1952 และต่อมาในฐานะเจ้าแขวงซำเหนือStieglitz (1990), p. 76

ถูกลอบสังหาร
กินิม พลเสนากลับจากงานเลี้ยงที่พระราชวังในนครเวียงจันทน์ เขาและภรรยาได้มายังบ้านพักที่ปรับปรุงใหม่ ในขณะที่ทั้งคู่ออกจากรถ หนึ่งในทหารที่คุ้มกันบ้านพักที่มีชื่อว่า สิบตรี Chy Song ก้าวออกมาข้างหน้าและยิงปืนกลมือ ทำให้เขาเสียชีวิต ส่วนภรรยาได้รับบาดเจ็บสาหัสที่ขาสองข้าง ต่อมา ผู้ลอบสังหารกินิมให้การสารภาพว่า กินิมถูกตั้งข้อหาพยายามล้มล้างรัฐบาลและติดสินบนเจ้าหน้าที่ฝ่ายเป็นกลางเพื่อสร้างความเสียหายแก่ปะเทดลาวhttps://www.archives.gov/files/research/jfk/releases/docid-32241845.pdf

ดูเพิ่ม
 เจ้าสุวรรณภูมา
# Cleistopholis
Cleistopholis เป็นสกุลพืชดอกที่อยู่ในวงศ์กระดังงา

ถิ่นกำเนิดของมันคือแอฟริกาเขตร้อนตะวันตกไปจนถึงแองโกลา

สปีชีส์:

Cleistopholis glauca 
Cleistopholis patens 
Cleistopholis staudtii
# อำเภอฮัซมุลอุดัยน์
ฮัซมุลอุดัยน์  เป็นอำเภอของเขตผู้ว่าการอิบบ์ ประเทศเยเมน ใน ค.ศ. 2546 อำเภอนี้มีประชากร 79,483 คน
# ซอ อึน-กวัง
ซอ อึน-กวัง (; เกิด 22 พฤศจิกายน ค.ศ. 1990) หรือที่รู้จักกันในชื่อว่า อึนกวัง (Eunkwang) เป็นนักร้อง นักแต่งเพลง นักแสดง นักแสดงละครเพลงชาวเกาหลีใต้ และเป็นหัวหน้าวงและนักร้องหลักของวงบอยแบนด์เกาหลีใต้ บีทูบี
# อี ชัง-ซ็อบ
อี ชัง-ซ็อบ (; เกิด 26 กุมภาพันธ์ ค.ศ. 1991) หรือที่รู้จักกันในชื่อ ชังซ็อบ (Changsub) เป็นนักร้อง นักแต่งเพลง นักแสดงละครเพลงชาวเกาหลีใต้ เขาเป็นนักร้องนำของวงบอยแบนด์เกาหลีใต้ บีทูบี
# อิม ฮย็อน-ชิก
อิม ฮย็อน-ชิก (เกิด 7 มีนาคม พ.ศ. 2535) หรือที่รู้จักกันในชื่อ ฮย็อนชิก เป็นนักร้อง นักเขียนเพลง และนักแต่งเพลงชาวเกาหลีใต้ และสมาชิกวงบอยแบนด์เกาหลีใต้ชื่อ บีทูบี
# พีเนียล ชิน
พีเนียล ชิน (; เกิด 10 มีนาคม ค.ศ. 1993) หรือที่รู้จักกันในชื่อ พีเนียล  เป็นแร็ปเปอร์ นักร้อง นักแต่งเพลงชาวเกาหลี-อเมริกันที่อาศัยอยู่ในเกาหลีใต้ เขาเดบิวต์ในฐานะสมาชิกของวงบอยแบนด์เกาหลีใต้ บีทูบี ในปี 2012
# ยุก ซ็อง-แจ
ยุก ซ็อง-แจ (เกิด 2 พฤษภาคม พ.ศ. 2538) หรือที่รู้จักกันดีในชื่อ ซ็อง-แจ เป็นนักร้อง นักแต่งเพลง นักแสดง และนักร้องชาวเกาหลีใต้ เขาเป็นสมาชิกและเป็นหัวหน้าวงรุ่นที่สามของบอยแบนด์บีทูบีและกลุ่มย่อยบีทูบีบลู นอกเหนือจากกิจกรรมของกลุ่มแล้ว ยุกยังเคยแสดงในละครโทรทัศน์เรื่อง ชีวิตใหม่ หัวใจไม่ลืมรัก (2558), เดอะวิลลิจ: อาเชียราส์ซีเคร็ต (2558), ก็อบลิน คำสาปรักผู้พิทักษ์วิญญาณ (2559) และ มิสติกพ็อปอัปบาร์ (2563) และได้ปรากฏตัวในรายการที่ได้รับความนิยมเช่น ฮิตเมกเกอร์, วีกอตแมริด และ มาสเตอร์อินเดอะเฮาส์ เขาปล่อยซิงเกิลดิจิทัล 6 เพลงผ่านโปรเจ็กต์เพลง 3x2=6 ตั้งแต่เดือนธันวาคม พ.ศ. 2562 ถึงกุมภาพันธ์ พ.ศ. 2563 และต่อมาได้เปิดตัวศิลปินเดี่ยวในชื่อ Yook O'Clock เมื่อวันที่ 2 มีนาคม พ.ศ. 2563
# อีปอมอบีล
thumb|เครื่องยนต์แก๊สเลอนัวร์ ค.ศ. 1860
อีปอมอบีล  เป็นรถยนต์ที่ผลิตโดยเอเตียน เลอนัวร์ ใน ค.ศ. 1863 ซึ่งบรรจุเครื่องยนต์สันดาปภายในตัว

ประวัติ
ใน ค.ศ. 1863 อีปอมอบีลที่ขับเคลื่อนด้วยกระบอกสูบอันเดียวในเครื่องยนต์สันดาปภายใน นำมาทดลองขับจากปารีสไปยังฌวงวีล-เลอ-ปง (Joinville-le-Pont) ทำระยะทางได้ประมาณ 11 ไมล์ภายในระยะเวลาไม่ถึง 3 ชั่วโมงde Rivaz, Lenoir and Delamare-Debouteville 

แหล่งข้อมูลอื่น
 Engine Maturity, Efficiency, and Potential Improvements US Dept of Energy, Washington, page 7